மினமாட்டா கொள்ளை நோய்
{{Infobox Disease |
 Name = மினமாட்டா நோய் |
 Image = |
 Caption = மினமாட்டா நோயினால் முடங்கிப்போன ஒரு சிறுவனின் கை|
 DiseasesDB = | 
 ICD10 = [http://www.who.int/classifications/apps/icd/icd10online/gt51.htm#t56 T56.1]|
 ICD9 = {{ICD9|985.0}} |
 ICDO = |
 OMIM = |
 MedlinePlus = 001651|
 eMedicineSubj = |
 eMedicineTopic = |
 MeshID = |
 }}
 '''மினமாட்டா ''' என்பது '''[[ஜப்பான்]]''' நாட்டின் கியூஷூ தீவில் மினமாட்டா விரிகுடாவின் அருகில் அமைந்துள்ள ஒரு சிறு கடலோர கிராமமாகும். இங்கு [[பாதரச நச்சேற்றம்|பாதரச நச்சேற்றத்தால்]] ஏற்பட்ட நரம்பியல் நோய் '''மினமாட்டா நோய்''' அல்லது மினமாட்டா கொள்ளை நோய் என்று அழைக்கப்படுகிறது.
 
 == நோயின் அறிகுறிகள் ==
 === பொதுவானவை ===
 தள்ளாட்டம்; கை, கால்பாதங்களில் உணர்வின்மை; தசை பலவீனம்; பார்வைக் குறைபாடு; கேட்டல், பேச்சுக் குறைபாடு (நாக்குழறல்).
 
 === மிகவும் தீவிரமான நிகழ்வுகளில் ===
 பித்துநிலை; பக்கவாதம்; நினைவிழத்தல்; இறப்பு.
 
 ==பாதிக்கப்பட்டவர்களின் எண்ணிக்கை==
 மார்ச் 2001 நிலவரப்படி, 2,265 பேர் பாதிப்பிற்கு உள்ளானதாகவும் அதில் 1,784 பேர் இறந்து விட்டதாகவும் அதிகாரபூர்வமாக அறிவிக்கப்பட்டது;&lt;ref name=officialnumbers&gt;Official government figure as of March 2001. See [http://www.env.go.jp/en/chemi/hs/minamata2002/ch2.html &quot;Minamata Disease: The History and Measures, ch2&quot;]&lt;/ref&gt; மேலும் பத்தாயிரத்திற்கும் அதிகமானோர் இழப்பீட்டு நிதி பெற்றதாகவும் கூறப்பட்டது.&lt;ref name=compensationnumbers&gt;See [http://www.nimd.go.jp/archives/english/index.html &quot;Minamata Disease Archives&quot;] {{Webarchive|url=https://web.archive.org/web/20160303170204/http://www.nimd.go.jp/archives/english/index.html |date=2016-03-03 }}, Frequently asked questions, Question 6 &lt;!-- More recent figures required! --&gt;&lt;/ref&gt; 2004 நிலவரப்படி, சிஸ்ஸோ நிறுவனம் அளித்துள்ள இழப்பீட்டுத் தொகை 86 மில்லியன் டாலர்களாகும்.
 
 == நோய்க்கான காரணங்கள் ==
 ''மீத்தைல் மெர்க்குரி'' எனப்படும் வேதிப்பொருளால் [[மீன்களில் பாதரசம்|மாசடைந்த]] துடுப்பு [[மீன்]], ஓட்டு மீன் ஆகியவற்றை உணவாக உட்கொண்டதால்தான் இந்நோய் மக்களைத் தாக்கியது; இது பாதரச நச்சேற்றத்தின் ஒரு அங்கமாகும். '''சிஸ்ஸோ நிறுவனம்''' (''Chisso Corporation'') என்ற வேதித் தொழிற்சாலையினால் வெளியேற்றப்பட்டு மினமாட்டா விரிகுடாவிலும் சிரானுயி கடலிலும் கலந்த மீத்தைல் மெர்க்குரியினால் விளைந்ததே இந்த மினமாட்டா நோய்; இந்நிறுவனம் 1932 முதல் 1968 வரை தொடர்ந்து விரிகுடாவை மாசடையச் செய்த போதிலும் அரசோ நிறுவனமோ மாசடைதலைக் கட்டுப்படுத்தவில்லை.
 
 ===உயிரிவேதியல் காரணம்===
 சிஸ்ஸோ நிறுவனம் பிளாஸ்டிக் தயாரிப்பில் தேவைப்படும் அசிட்டால்டிஹைடு என்ற சேர்மத்தைத் தயாரித்தது; அதில் கரிமப்பாதரச சேர்மங்கள் வினையூக்கிகளாகப் பயன்படுத்தப்பட்டன; இதனால் தொழிற்சாலைக் கழிவுகளில் பாதரச அயனிகள் காணப்பட்டன. இக்கழிவு மினமாட்டா நதியில் கலந்து கியூஷு என்னும் இடத்திலுள்ள மினமாட்டா விரிகுடாவை அடைந்து கடலோடு கலந்தது.
 பாதரச அயனிகள் உள்ளபடியே நச்சற்றவை தாம்; ஆனால் கடலோர சேற்றுப்பகுதியில் உயிர் வாழும் [[பாக்டீரியா|பாக்டீரியாக்கள்]] போன்ற நுண்ணுயிரிகள் மீத்தைல் என்னும் வேதிப்பொருளை பாதரச அயனிகளுடன் இணைத்து அவற்றை நச்சுத்தன்மை வாய்ந்த மீத்தைல் மெர்க்குரியாக மாற்றுகின்றன; இவ்வாறு உணவுச்சங்கிலியில் மீத்தைல் மெர்க்குரி நுழைவதற்கு உயிரிவேதியல் காரணம் கூறப்படுகின்றது.&lt;ref&gt;சுற்றுச்சூழலியல் - தங்கமணி &amp; சியாமளா தங்கமணி - பிரணவ் சிண்டிகேட் பதிப்பகம் - பக். 105&lt;/ref&gt;
 
 ==பாதரச நச்சேற்றத்தின் இயங்குமுறை==
 உயிரிமீத்தைல் சேர்ப்பு, உயிரி உருப்பெருக்கம் என்ற இரு பிரிவுகளாகப் பிரித்து பாதரச நச்சேற்றத்தின் இயங்குமுறையைப் புரிந்து கொள்ளலாம்: பாதரசத்தின் நச்சுத்தன்மை 1. அதன் குறிப்பிட்ட வேதிநிலை, 2. அதன் கரைதிறன் ஆகியவற்றைப் பொருத்தது.
 
 திரவ நிலையில் பாதரசம் நச்சுத்தன்மையற்றது; ஆனால் ஆவி நிலையில் இரத்தத்தில் உறிஞ்சப்பட்டு '''[[மூளை]]'''யைச் சேதப்படுத்துவதால் நச்சுத்தன்மை வாய்ந்ததாக உள்ளது. அதேபோல், மெர்க்குரசு குளோரைடும் (Hg&lt;sub&gt;2&lt;/sub&gt;Cl&lt;sub&gt;2&lt;/sub&gt;) மெர்க்குரிக் சல்ஃபைடும் (HgS) கரையாத்தன்மை வாய்ந்ததால் நச்சற்றவை ஆகும்; ஆனால் மீத்தைல் சேர்க்கப்பட்ட பாதரச சேர்மங்களான மீத்தைல் மெர்க்குரி (CH&lt;sub&gt;3&lt;/sub&gt;Hg&lt;sup&gt;+&lt;/sup&gt;) கொழுப்பில் கரையக்கூடிய தன்மை உடையதால் நச்சுத்தன்மை மிக்கதாய் உள்ளது. கொழுப்பில் கரையும் திறன் இருப்பதால் அது மூளையைச் சென்றடைகிறது; தாயிடமிருந்து நச்சுக்கொடியின் வாயிலாக கருப்பையில் வளரும் சேயையும் அது சென்றடைகிறது.&lt;ref&gt;சுற்றுச்சூழலியல் - தங்கமணி &amp; சியாமளா தங்கமணி - பிரணவ் சிண்டிகேட் பதிப்பகம் - பக். 106&lt;/ref&gt;
 
 == மேற்கோள்கள் ==
 &lt;references/&gt;
 
 == கலைச்சொற்கள் ==
 பாதரச நச்சேற்றம் = mercuric poisoning; நரம்பியல் நோய் = neurological disease; கரிமப்பாதரச சேர்மங்கள் = organomercuric compounds; அயனி = ion; விரிகுடா = bay; தள்ளாட்டம் = ataxia; துடுப்பு மீன் = fin fish; ஓட்டு மீன் = shell fish; உயிரிவேதியல் காரணம் = biochemical cause; உயிரிமீத்தைல் சேர்ப்பு = biomethylation; உயிரி உருப்பெருக்கம் = biomagnification; நச்சுக்கொடி = placenta; இயங்குமுறை = mechanism;
 
 [[பகுப்பு:நரம்பியல் நோய்கள்]]
 [[பகுப்பு:சுற்றுச்சூழலியல் பேரிடர்கள்]]
 [[பகுப்பு:சுற்றுச்சூழல் மாசடைதல்]]
 [[பகுப்பு:தொழிற்சாலை விபத்துகள்]]